Paul Ehrlich vuonna 1974.
**Paul Ralph Ehrlich** (s. 29. toukokuuta 1932) on yhdysvaltalainen biologi, joka tunnetaan varoituksistaan väestönkasvusta ja kasvun rajoista. Hänen tunnetuin kirjansa on kiistelty *The Population Bomb* (1968), jonka mukaan väestöräjähdys johtaisi pian valtaviin joukkonälänhätiin. Kirjassa hän ehdotti väestönkasvun väkivaltaista rajoittamista, jos vapaaehtoiset menetelmät eivät riittäisi. Esimerkiksi Ronald Bailey kutsui häntä hillittömäksi tuomiopäivän profeetaksi. Ehrlich on myöntänyt, että osa hänen ennusteistaan ei toteutunut, mutta pitää yhä liikakansoitusta suurena ongelmana. Ehrlichin mukaan maapallon kestävä asukasluku on alle kaksi miljardia ihmistä. Ehrlich pitää sivilisaation romahdusta lähes varmana.

Väestönkasvu
------------

Maailman väestö on kasvanut kiihtyvästi ennen viime vuosikymmeniä.
Vuodesta 1950 kasvu on hidastunut, ja väestömääränkin uskotaan kääntyvän laskuun.
Ehrlich ja hänen vaimonsa Anne Ehrlich tekivät kirjaa *The Population Bomb* yhdessä, mutta kustantaja vaati yhden ainoan tekijänimen.

Ehrlich ei ollut ensimmäinen väestönkasvusta varoittava, mutta hänen taitava mediaesiintymisensä teki aiheesta monta kertaluokkaa aiempaa myyvemmän uutisaiheen.

Kirjallisuus
------------

#### *The Population Bomb* (1968)

Kirjan ensimmäinen painos alkoi lausunnolla: "Taistelu ihmiskunnan ruokkimisesta on päättynyt. 1970-luvulla sadat miljoona ihmiset kuolevat nälkään huolimatta kaikista hätäapuohjelmista. Mikään ei voi estää kuolleisuuden suurta kasvua maailmassa..." 1970-luvun lopulla ennustus oli osoittautunut vääräksi mutta Ehrlich julisti yhä entisen suuntaista sanomaa.

Kirjassaan *Population Bomb* Ehrlich kirjoitti: "Meidän täytyy rajoittaa väestönkasvua kotona, mieluiten kannustimilla ja sanktioilla mutta tarvittaessa pakkokeinoin. Poliittisella voimallamme meidän pitää painostaa muut maat yhdistämään maatalouden kehittäminen ja väestönkasvun rajoitukset." Vuonna 1967 hän esitti, että apua pitäisi antaa vain niille maille, jotka kykenevät ruokkimaan väestönsä.

#### *The Population Explosion* (1990)

Jatkokirjassaan Ehrlichit kirjoittivat, miten väestönkasvu vie maapallolta kyvyn ylläpitää nykyistä elintasoa. Kirja vaati toimia väestönkasvua vastaan.

Vastaanotto
-----------

Vehnäsadot ovat kasvaneet nopeasti kehitysmaissa 1950 - 2004, kiloa hehtaarilta.
*Reason-*lehden Ronald Baileyn tietämän mukaan jokainen Ehrlichin ennustus välittömistä katastrofeista on ollut väärässä. Ensimmäisenä Maan päivänä vuonna 1970 Ehrlich varoitti: "10 vuodessa kaikki eläin-elämä katoaa meristä. Suuria rannikkoalueita pitää evakuoida kuolleiden kalojen hajun vuoksi" Vuoden 1971 puheessaan Ehrlich ennusti: "Vuoteen 2000 mennessä Britannia on enää pieni köyhtyneiden saarten ryhmä, jossa elää 70 miljoonaa nälkäistä ihmistä." Myöhemmin: "Jos olisin uhkapeluri, löisin vetoa, että Englantia ei ole vuonna 2000." Kirjassaan Ehrlich kirjoitti myös: "Intia ei voi mitenkään ruokkia 200 miljoonaa ihmistä vuonna 1980."

Dan Gardnerin mukaan Ehrlich on piilotellut virheitään ja harhaanjohtanut asioissa, joissa hän väittää olleensa oikeassa. Esimerkiksi teoksessaan *Age of Affluence* hän esitti jopa miljardin ihmisen kuolevan nälkään. Hän esittää ennustaneensa oikein AIDSin nousun, mutta hän väitti vain sairauksien lisääntyvän väestönkasvun ja nälkiintymisen aiheuttaman immuunipuolustuksen heikkenemisen vuoksi, mikä on eri asia kuin AIDSin ennustaminen. 

Vuonna 1970 Ehrlich esitti: "Tietyn pisteen jälkeen tajuat, että on turha enää yrittää mitään. Voit yhtä hyvin huolehtia itsestäsi ja ystävistäsi ja nauttia siitä vähästä ajasta, joka sinulla on. Se piste oli minulle 1972." Gardner sanoo, että jos Ehrlich ainoana vaihtoehtona pitämä Paddockien strategia lopettaa ruoka-apu "toivottomilta" mailta olisi toteutettu, Intia ja Egypti olisivat vajonneet nälänhätiin. Sen sijaan ne pystyivät lisäämään ruoantuotantoaan huomattavasti ja nyt ruokkivat paljon suuremmat väestöt ilman ruoka-apua.

*The Economist* -lehden mukaan Ehrlichin sanat ovat loppumaton virhe-ennusteiden varanto ja Ehrlichin ruokaennusteet ovat vieläkin virheellisempiä kuin hänen raaka-aine-ennusteensa. Lehti antaa Ehrlichin pakkokeinot ensimmäiseksi ja "häpeämättömäksi" esimerkiksi siitä, miten väestönkasvun liioittelu johtaa vaarallisen lähelle fasismia menevään ihmisvihamielisyyteen. Ehrlichin mielestä talouskasvu on kuin syöpäsolun kasvua.

### Vasemmistokriitikot

Vasemmistokriitikoiden mukaan Ehrlich painottaa liikaa liikakansoitusta ja liian vähän resurssien jakautumista. Barry Commonerin mukaan Ehrlichin ratkaisut eivät ole poliittisesti hyväksyttävissä pakkokeinojensa vuoksi ja koska lasku tulisi köyhien maksettavaksi. Hänen mielestään tekninen ja yhteiskunnallinen kehitys luonnostaan vähentävät väestönkasvua ja ympäristöhaittoja. Ehrlich kieltää rasismin ja sorron.

### Simon–Ehrlich-vedonlyönti

Taloustieteilijä Julian Simon kirjoitti, että väestönkasvu ei ole ongelma ja kekseliäs ihmiskunta sopeutuu olosuhteisiin. Useimmat luonnonvarat voidaan korvata toisilla ajan mittaan. Simonin osoitti, että vuosisatojen kuluessa melkein kaikkien hyödykkeiden hinnat ovat pudonneet huomattavasti ja pysyvästi. Ehrlich väitti, että Simon on väärässä ja ihmiskunta ei kykene keksimään korvikkeita, vaan väestönkasvun myötä ruoka, juomavesi ja kaivannaiset loppuvat. Tämä johti vuonna 1980 Simonin ja Ehrlichin vedonlyöntiin luonnonvarojen hinnoista. Ehrlich sai itse valita 10 raaka-ainetta, joiden hän ennusti tulevan niukoiksi ja siten kalliimmiksi. Ehrlich valitsi enimmäkseen metalleja mutta hävisi vetonsa, koska niiden hinnat putosivat 30 % 10 vuodessa. Ehrlichin olisikin ollut lähes mahdotonta voittaa: 35 mineraalista 33:n hinnat laskivat 1980-luvulla. Myöhemmin on todettu etteivät raaka-aineiden hinnat juurikaan korreloi väestönkasvun kanssa; "Vuosien 1900 ja 2008 välillä Ehrlich olisi voittanut vedon 62% ajasta."

Muu toiminta
------------

Ehrlich ja hänen vaimonsa Anne olivat maahanmuuton vähentämistä kannattavan Federation for American Immigration Reform neuvonantajia vuoteen 2003. 2000-luvulla hän on tukenut Population Matters -järjestöä (aiemmin nimellä Optimum Population Trust).

Ehrlichin mielestä "Tosi sionisteilla pitäisi olla pienet perheet".

Yksityiselämä
-------------

Ehrlich on ollut naimisissa Anne H. Ehrlichin (s. Anne Fitzhugh Howland, 1933) vuodesta 1954. Heillä on yksi lapsi, Lisa Marie.

Katso myös
----------

* Väestötiede
* Liikakansoitus
* Malthusilaisuus

Lähteet
-------

1. ↑  Do we need population control?  17. syyskuuta 2008. Salon.com. Viitattu 27. syyskuuta 2012.
2. ↑   (1994) *Leaders from the 1960s: A Biographical Sourcebook of American Activism – Google Books*. Books.google.ca. Viitattu 27. syyskuuta 2012.
3. 1 2 3  Tierney, John. "Betting on the Planet", *The New York Times*, 2. joulukuuta 1990. Luettu 26. syyskuuta 2012.
4. 1 2 3  Ronald Bailey: Cracked Crystal Ball: Environmental Catastrophe Edition *reason.com – Free minds and free markets*.  30. joulukuuta 2010. Reason Foundation. Viitattu 4. maaliskuuta 2013.
5. ↑  Ehrlich, Paul: When Paul's Said and Done  13 August 2004. Grist Magazine.  Arkistoitu 15 November 2004. ""Some things I predicted have not come to pass."" Viitattu 24. syyskuuta 2015.
6. ↑  Paul Ehrlich: 'Collapse of civilisation is a near certainty within decades' *theguardian.com*.  22. maaliskuuta 2018. Viitattu 16. kesäkuuta 2019.
7. 1 2   "The Population Bomb Revisited"  (2009). *Electronic Journal of Sustainable Development* **1** (3): 63–71. Viitattu 26. syyskuuta 2012.
8. 1 2 3  Dan Gardner (2010). *Future Babble: Why Expert Predictions Fail – and Why We Believe Them Anyway*. Toronto: McClelland and Stewart.
9. 1 2 3  Ehrlich, Paul R. (1968). *The Population Bomb*. Ballantine Books.
10. 1 2   (2002) *The skeptical environmentalist : measuring the real state of the world*. Cambridge: Cambridge Univ. Press, 350. ISBN 978-0-521-01068-9. "In 1967 Paul Ehrlich predicted that the world was headed for massive starvation. In order to limit the extent of this, he believed – reasonably enough given his point of view – that aid should only be given to those countries that would have a chance to make it through. According to Ehrlich, India was not among them. We must "announce that we will no longer send emergency aid to countries such as India where sober analysis shows a hopeless imbalance between food production and population. .. Our inadequate aid ought to be reserved for those which can survive.""
11. ↑   (1990) *The population explosion*. London: Hutchinson, 39–40. ISBN 0091745519. Viitattu 20. heinäkuuta 2014.
12. ↑  Wheat yields are levelling off, even in some developing countries *web.archive.org*. Viitattu 16. kesäkuuta 2019.
13. ↑  Ronald Bailey: Cracked Crystal Ball: Environmental Catastrophe Edition *reason.com – Free minds and free markets*.  30. joulukuuta 2010. Reason Foundation. Viitattu 4. maaliskuuta 2013.
14. 1 2  Maxim Lott. "Eight Botched Environmental Forecasts", *FOX News*, 30. joulukuuta 2010. Luettu 31. lokakuuta 2010. ""Again, not totally accurate, but I never claimed to predict the future with full accuracy""
15. ↑  Barry Commoner (1972). "A Bulletin Dialogue: on "The Closing Circle" — Response". *Bulletin of the Atomic Scientists*: 17–56.
16. ↑  Plenty of gloom, The Economist, 18. joulukuuta 1997.
17. ↑  Barry Commoner (1972). "A Bulletin Dialogue: on "The Closing Circle" — Response". *Bulletin of the Atomic Scientists*: 17–56. "Population control (as distinct from voluntary, self-initiated control of fertility), no matter how disguised, involves some measure of political repression, and would burden the poor nations with the social cost of a situation — overpopulation — which is the current outcome of their previous exploitation, as colonies, by the wealthy nations."
18. ↑  Paul Ehrlich (1978). *The Race Bomb*. Ballantine Books.
19. ↑   "Resources, Population, Environment: An Oversupply of False Bad News"  (June 27, 1980). *Science* **208** (4451): 1431–1437. doi:10.1126/science.7384784. PMID 7384784.
20. ↑  Ronald Bailey (2015). *The End of Doom*. St. Martin's Press, 38, 59. ISBN 978-1-250-05767-9. ""...nearly all resources in the past were much more expensive than they are today""
21. ↑  Sabin, Paul. "Betting on the Apocalypse", 7. syyskuuta 2013. Luettu 24. lokakuuta 2013.
22. ↑  Grantham, Jeremy. "Resource Limitations 2: Separating the Dangerous from the Merely Serious", GMO LLC, July 2011, p. 12. Luettu 5. kesäkuuta 2013.
23. ↑  Epstein, David. "The Peculiar Blindness of Experts". Luettu 21. toukokuuta 2019.
24. ↑  Population Matters Patron *web.archive.org*. Viitattu 16. kesäkuuta 2019.
25. ↑  'True Zionists should have small families' suggests Paul Ehrlich, 40 years after writing 'The Population Bomb' *haaretz.com*. Viitattu 16. kesäkuuta 2019.
26. ↑  Whitney R. Harris World Ecology Center: Dr. Paul Ehrlich icte.umsl.edu. Viitattu 21. kesäkuuta 2010.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Belgia
* Yhdysvallat
* Ruotsi
* Tšekki
* Korea
* Alankomaat

 |
|  |
| Tieteilijät | 
* CiNii
* MathSciNet
* Mathematics Genealogy Project
* ORCID
* zbMATH

 |
|  |
| Muut | 
* SNAC
* IdRef

 |

 |